Document ID: 31999D0453

ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Ιουνίου 1999
για τροποποίηση των αποφάσεων 96/579/ΕΚ και 97/808/ΕΚ (για τη διαδικασία βεβαίωσης της πιστότητας των προϊόντων δομικών κατασκευών σύμφωνα με το άρθρο 20 παράγραφος 2 της οδηγίας 89/106/ΕΟΚ του Συμβουλίου όσον αφορά τον εξοπλισμό των οδών και όσον αφορά τις επιστρώσεις αντίστοιχα)
[κοινοποιηθείσα υπό τον αριθμό Ε(1999) 1484]
(Κείμενο που παρουσιάζει ενδιαφέρον για τον ΕΟΧ)
(1999/453/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/ΕΟΚ(2), και ιδίως το άρθρο 13 παράγραφος 4,
Εκτιμώντας:
(1) ότι η Επιτροπή έχει ήδη θεσπίσει σειρά αποφάσεων για τη βεβαίωση της πιστότητας των προϊόντων δομικών κατασκευών βάσει του άρθρου 20 παράγραφος 2 της οδηγίας 89/106/ΕΟΚ του Συμβουλίου· ότι ενδέχεται να παρουσιαστεί η ανάγκη οι αποφάσεις αυτές να προσαρμοστούν στην τεχνική πρόδο· ότι αυτό συμβαίνει με τις αποφάσεις της Επιτροπής 96/579/ΕΚ(3) και 97/808/ΕΚ(4)·
(2) ότι τα μέτρα που προßλέποονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 96/579/ΕΚ τροποποιείται ως εξής:
1. Στο παράρτημα ΙΙ, παρεμβάλλεται το ακόλουθο κείμενο αμέσως κάτω από την επικεφαλίδα "Προϊόντα για διαγράμμιση οδών": "- υλικά επιφανειακής κάλυψης (χάντρες από γυαλί, αντιολισθητικά μείγματα και συνδυασμοί των δύο),".
2. Στο παράρτημα ΙΙΙ, προστίθεται το ακόλουθο κείμενο στη στήλη "Προϊόν(τα)" του πίνακα για την οικογένεια προϊόντων "Εξοπλισμός των οδών (1/2)", αμέσως κάτω από την επικεφαλίδα "Προϊόντα για διαγράμμιση οδών": "- υλικά επιφανειακής κάλυψης (χάντρες από γυαλί, αντιολισθητικά μείγματα και συνδυασμοί των δύο),".
Άρθρο 2
Η απόφαση 97/808/ΕΚ τροποποιείται ως εξής:
1. Στο παράρτημα I προστίθεται η ακόλουθη παράγραφος: "Υλικά επίστρωσης πατωμάτων για εξωτερικές χρήσεις.
Υλικά επίστρωσης πατωμάτων για εξωτερικές χρήσεις, κλάσεων αντίδρασης στη φωτιά AFL, BFL ή CFL, για τα οποία η επίδοση της αντίδρασης στη φωτιά δεν υπόκειται σε μεταβολή κατά τη διάρκεια της παραγωγής, κλάσεων αντίδρασης στη φωτιά DFL, EFL ή FFL και επίσης κλάσεως AFL τα οποία, σύμφωνα με την απόφαση 96/603/ΕΚ, δεν χρειάζεται να δοκιμάζονται για την αντίδραση στη φωτιά."
2. Στο παράρτημα II, προστίθεται η ακόλουθη παράγραφος: "Υλικά επίστρωσης πατωμάτων για εσωτερικές χρήσεις, κλάσεων αντίδρασης στη φωτιά AFL, BFL ή CFL, για τα οποία η επίδοση της αντίδρασης στη φωτιά είναι δυνατόν να μεταβληθεί κατά τη διάρκεια της παραγωγής, γενικά εκείνα που υπόκεινται σε χημική τροποποίηση, π.χ. επιβραδυντές καύσης, ή όταν οι αλλαγές της σύνθεσης ενδέχεται να επιφέρουν αλλαγές των επιδόσεων αντίδρασης στη φωτιά."
3. Στο παράρτημα III, προστίθεται η ακόλουθη σειρά στον πίνακα για την οικογένεια προϊόντων "Επιστρώσεις (2/2)":
ΘΕΣΗ ΠΙΝΑΚΑ "
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Ιουνίου 1999.

Labels: 7
3
1